**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA:** **810-03/21-01/9**

**URBROJ: 2198/1-01-21-1**

**Gračac, 16. studenoga 2021. godine**

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20), čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), točke XII. Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova („Narodne novine“ broj 121/21), općinski načelnik donosi sljedeću

**ODLUKU**

**O RADU TIJELA OPĆINE GRAČAC U SVEZI S POJAVOM KORONAVIRUSA**

**I.**

Sukladno Odluci o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova („Narodne novine“ broj 121/21), ovom Odlukom ( u daljnjem tekstu: Odluka) daju se sljedeće upute za rad u tijelima Općine Gračac.

**II.**

U službene prostorije Općine Gračac moguć je ulazak i boravak bez obveznog testiranja na virus SARS-CoV-2 sljedećim osobama:

1. **dužnosnicima, službenicima i namještenicima** koji posjeduju EU digitalnu COVID potvrdu ili drugi odgovarajući drugi dokaz o cijepljenju, odnosno preboljenju bolesti COVID-19 koji su predočili ovlaštenoj osobi poslodavca/ nadređenom pročelniku/ci, osim ako imaju znakove respiratorne infekcije, druge simptome ili znakove zarazne bolesti COVID-19;
2. **dužnosnicima, službenicima i namještenicima** koji najmanje dva puta u sedam dana posjeduju odgovarajući dokaz o negativnom testu na virus SARS-CoV-2, koji su predočili ovlaštenoj osobi poslodavca/ nadređenom pročelniku/ci, prilikom dolaska na posao osim ako imaju znakove respiratorne infekcije, druge simptome ili znakove zarazne bolesti COVID-19;
3. **građanima** koji posjeduju EU digitalnu COVID potvrdu ili odgovarajući drugi dokaz o cijepljenju, preboljenju odnosno testiranju (negativni test na virus SARS-CoV-2) koji su uz predočenje osobne iskaznice predočili ovlaštenoj osobi Općine Gračac, osim ako imaju znakove respiratorne infekcije, druge simptome ili znakove zarazne bolesti COVID-19.

**III.**

Građani iz točke II. podtočke 3. ove Odluke koji odbiju predočiti EU digitalnu COVID potvrdu ili drugi odgovarajući dokaz o cijepljenju, preboljenju odnosno testiranju (negativni test na virus SARS-CoV-2) ovlaštenoj osobi Općine Gračac ne mogu ulaziti i boraviti u službenim prostorijama Općine Gračac.

Ovlaštena osoba Općine Gračac je svaki službenik i namještenik Općine Gračac koji prvi dolazi u kontakt s građaninom prilikom njegovog dolaska u službene prostorije Općine, kao i djelatnik zaštitarske tvrtke angažiran od strane Općine Gračac.

**IV.**

Drugi odgovarajući dokazi o testiranju na virus SARS-CoV-2, o cijepljenju, odnosno preboljenju bolesti COVID-19 su dokazi navedeni u točki VII. Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova („Narodne novine“ broj 121/21).

**V.**

Pročelnik upravnog tijela dužan je i ovlašten zatražiti od službenika i namještenika kojima je nadređen dostavu dokaza o posjedovanju dokaza iz točke II. podtočke 1. ili 2. ove Odluke.

Službenici i namještenici dužni su nadređenom pročelniku dostaviti dokaze iz točke II. podtočke 1. ili 2. ove Odluke.

**VI.**

Testiranje na virus SARS-CoV-2, za potrebe dolaska na posao za dužnosnike, službenike i namještenike Općine Gračac organizirat će se po mogućnosti u zgradi Općine Gračac.

Dužnosnik, službenik, namještenik Općine Gračac koji zbog opravdanih razloga testiranje ne može obavljati u zgradi Općine Gračac, ili organizirano testiranje ne bude dostupno, testiranje može obaviti kod ovlaštenih ustanova i laboratorija.

Trošak testiranja za potrebe dolaska na posao refundirati će Općina Gračac na njihov zahtjev.

**VII.**

Službenici i namještenici Općine Gračac koji odbijaju testiranje odnosno odbiju predočiti EU digitalnu COVID potvrdu ili drugi odgovarajući dokaz ovlaštenoj osobi poslodavca, odnosno nadređenom pročelniku, ne mogu boraviti u radnim prostorijama u kojima se obavlja rad upravnog tijela Općine Gračac.

**VIII.**

Odsutnost djelatnika s rada zbog odbijanja testiranja odnosno odbijanja predočenja EU digitalne COVID potvrde ili drugog odgovarajućeg dokaza o testiranju na virus SARS-CoV-2, o cijepljenju, odnosno preboljenju bolesti COVID-19 ovlaštenoj osobi poslodavca, odnosno nadređenom pročelniku, smatra se neopravdanim izostankom s posla.

**IX.**

Sve pojedinačne upute i naloge djelatnicima pojedinih upravnog tijela davat će pročelnik.

Pročelnik je dužan s ovom Odlukom upoznati djelatnike svog upravnog tijela.

**X.**

Ova Odluka će se objaviti na mrežnoj stranici Općine Gračac.

Ova Odluka stupa na snagu danom donošenja i vrijedi do opoziva, a najduže do isteka primjene Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova („Narodne novine“ broj 121/21).

**OPĆINSKI NAČELNIK:**

**Robert Juko, ing.**